Tiedoksi niille, joiden muisti pätkii,
että Devi ei ollut päässyt yhteenkään yliopistoon.
Paska oli osunut tuulettimeen, ja sitä oli kaikkialla.
Mikä tuo huuto oli? Opossumi ilmastoinnissa?
Hetkinen.
Kuulitko korkeakouluista? -Kyllä.
Älä pidä minua jännityksessä.
Miten Devi kertoisi, ettei päässyt mihinkään?
Että hän oli pilannut tulevaisuutensa?
Että hänen ainoa lapsensa oli valtava epäonnistuja?
Kanna, sano nyt. Minne pääsit?
Kaikkialle.
Hän ei kertoisi.
Hyvä tavaton!
Uskomatonta!
Hei, Akshara, Devi Vishwakumar.
Ehkä huomasit, että minut laitettiin vahingossa varasijalle.
Tai ehkä se oli pila,
jolloin ymmärrän sen, ja se on hauskaa, ei julmaa.
Soita takaisin.
Devin pää oli kuin pokaosumasta holtittomasti pyörivä pallo.
Devi Delishwakumar, senkin pikku nero!
Onneksi olkoon! -Mitä?
Pääsit jokaiseen.
Äitisi soitti äidilleni. Uskomatonta.
Voi luoja, valhe levisi.
Mutta totuus oli liian tuskallinen.
Katsokaa meitä.
Eleanor on lähellä Hollywood-tähteyttä,
ja Devi ja minä menemme Princetoniin.
Haluathan yhä Princetoniin? -Haluan.
Haluan mennä Princetoniin.
Olemme muuttuneet ihmisiksi, joita halusimme olla ekana vuonna -
ja tänään pääsemme juhlimaan tanssiaisia. Täydellistä, eikö?
Ai niin, tanssiaiset.
Devi oli odottanut iltaa koko lukion ajan,
mutta hän oli sotkenut asiansa liian pahasti nauttiakseen siitä.
Se on täydellistä.
Pakko mennä puhumaan neiti Warnerille. En malta odottaa iltaa.
Minunkin pitää mennä.
Esittelen Android Jacksonin lukiomessuilla.
Hänet täytyy korjata.
Hän latasi CrossFit-videon ja alkoi arvailla ihmisten painoindeksejä.
Minullakin on paljon jännittäviä asioita meneillään,
joten ne täytyy hoitaa.
Nähdään illalla!
Halusitko jutella kanssani?
En ikinä halua puhua kenellekään, mutta minulla on asiaa.
Olet ilmeisesti lintsannut tunneilta ja jättänyt kaikki läksyt tekemättä.
Mitä hittoa?
Pääsin Columbiaan varhain, joten ajattelin nostaa Jordanini kaasulta.
Salli minun painaa kuluneet lenkkarini persuksiisi.
Jos jatkat näin, et läpäise kurssejasi,
ja Columbia peruu paikkasi.
Trentin mukaan se on myytti.
Trent Harrison? Se ylivuotinen kloppi, joka ripustaa reppunsa palohälyttimeen.
Kuunteletko hänen opintoneuvojaan?
Voi taivas.
Minulla on kamalasti tehtävää.
Hei. Mitä teet täällä?
Kävin tapaamassa ystäviäni.
Oletko kunnossa? Vaikutat surulliselta.
Aidosti. Et "itke merkistä" -tavalla.
Näin äitini äskettäin.
Näitkö äitisi? Annoitko hänelle rystyvoikkarin?
En ole enää vihainen. Häntä käy sääliksi.
Hän uhrasi koko elämänsä uralle, jota ei tule.
Pelkään, että minulle käy samoin.
Oletko seonnut? Sinä menestyt varmasti.
Olet tämän litteän maailman lahjakkain ihminen.
Tiedätkö, kuinka monta lahjakasta, työtöntä näyttelijää Losissa on?
Jokainen toivoo tulevansa ohjaajan valitsemaksi.
Ryhdy sitten ohjaajaksi.
Se ei ole huono idea.
Voisin opetella ohjaamaan -
ja tehdä omia projekteja, joissa näytellä,
kuten Greta Gerwig tai monet ongelmalliset miesohjaajat.
Tarkoitin, että voisit kolkata ohjaajan, raahata hänet kaappiin, varastaa kuteet.
Sitten esität häntä, kunnes saat osan.
Sinunkin ideasi on hyvä.
Minun pitää mennä tunnille. En halua taas jäädä luokalle.
En ole huolissani sinusta.
Tarkoitan sitä, mitä sanoin aiemmin.
Olet tähdenlento.
Onko olemassa yliopistoa,
johon pääsee saman tien? Mieluiten arvostettu.
Et ilmeisesti hakenut varakouluihin.
Miksi et estänyt? Olisit takonut minuun järkeä.
Halusin kyllä.
Olen pahoillani. Pääsitkö varasijalle?
Vain Princetoniin.
Olen idiootti.
Miksi luulin pääseväni niihin kouluihin?
Koska sinun olisi pitänyt. Olet hyvä oppilas.
Ne koulut saavat kymmeniä tuhansia erinomaisia hakemuksia.
Mitä minä nyt teen?
Olet yhä varasijalla.
Voit päästä sisään.
Entä, jos en pääse sisään?
Sitten haet taas syksyllä. Se ei ole maailmanloppu.
On se, neiti Warner.
Se todellakin on.
LUKIOIDEN TEKNIIKKAMESSUT
Tutkimme muut kojut, eivätkä ne vedä teille vertoja.
Ihanko totta? Jestas.
Onko tuo tohtori Leela Tye? Onko hän yksi tuomareista?
Kuka on Leela Tye?
Howardin yliopiston robotiikan yksikön johtaja ja kova muija.
Apua, hän tulee tänne.
Hei, olen… -Tohtori Tye.
Tiedän. Olen Fabiola Torres. Tässä on robottini, Android Jackson.
Hieno nimi. Kerro hänestä hiukan lisää.
Hän havaitsee hiilimonoksidin ja nostaa kymmenen kertaa oman painonsa.
Lisäksi hän antaa oivia parisuhdeneuvoja.
Suhteet ovat kuin impro. Ne eivät sovi kaikille.
Söpöä.
Et nauranut. Pidän sen mielessä.
Reagoiko hän minuun?
Oletko lukiolaisena onnistunut luomaan toimivan tekoälyn?
En kutsuisi sitä siksi. Android on aito oma itsensä.
Se on todella vaikuttavaa.
Vaikuttavampaa kuin itsetehty vyölaukku-latausasema?
Kyllä. -Asia selvä. Kiitos ajastanne.
Tiedätkö, minne lähdet opiskelemaan?
Howardin tekniikan yksikkö on erittäin tasokas.
Juuri siksi hain sinne.
Sinulla on varmasti valinnanvaraa,
mutta minä valitsin Howardin,
koska he pyrkivät tekemään alasta inklusiivisemman.
Jestas.
Olen yrittänyt tehdä samaa koulussa.
Kun minusta tuli kapteeni, kerhossa oli vain poikia,
mutta olemme edistyneet,
ja labrassa haisee nykyään paljon paremmalta.
Varmasti.
Saatan kuulostaa päällekäyvältä,
mutta jos tulet Howardiin, labrassani on paikka.
Ohjaan mielelläni uusia kykyjä, ja sinä sopisit sinne.
Minäkö?
Juuri niin.
Jatkan kierrostani, mutta toivottavasti näemme syksyllä.
Ehkä nähdään, ehkä ei.
Fab ja Jackson ovat kovassa nosteessa.
Olen pahoillani. Hänen itsevarmuuttaan täytyy laskea.
Parempi soittaa palokuntaan,
koska joku paloi halusta päästä Howardiin.
Devi lähti neiti Warnerin toimistosta maansa myyneenä.
Hän oli pilannut tulevaisuutensa.
Hän joutuisi kertomaan äidilleen totuuden. Mikä voisi olla kamalampaa?
Onneksi olkoon Devi Vishwakumarille.
Hänet on hyväksytty jokaiseen huippukouluun.
Maanantaina parhaat päälle, koska soitan uutiskanaville.
Okei, joo. Tuo oli kamalampaa.
Hei, D. Kuulin juuri. Huippua.
David?
Kaikki hyvin?
Hei.
On.
Minäkin oksentaisin, jos saisin täyskäden. Onnittelut. Hullua.
Hullu on oikea sana.
Mitä teet täällä?
Lopetin koulutöiden tekemisen, joten nti Warner laittoi minut valvontaan.
En pääse tanssiaisiin ja joudun tekemään rästityöt,
jotta Columbia ei peru paikkaani.
Mitä?
Kuinka saatoit tuhlata niin arvokkaan tilaisuuden?
Tiedätkö, kuinka moni tappaisi siitä?
Tiedän, olen pahoillani. Korjaan asiaa. Aiotko lyödä minua?
En.
Haluatko apua?
Oikeastiko?
Lasketko mieluummin kuin juhlit faniesi kanssa?
Älä kyseenalaista minua. Hyväksy apuni.
Devi oli piileskellyt loppupäivän Benin läksyjä tehden,
ja nyt hän oli kotona.
Valmistautumassa elämänsä taianomaisimpaan iltaan.
Tai sitten ei.
Hei. -Hei, Devi.
Akshara Princetonista.
Anteeksi, että soitan vasta nyt. Tällaisia puheluita on ollut monta.
Selvä. Miksi jouduin varasijalle?
Voinko vain toivoa parasta,
vai olisiko sinulla antaa tilinumeroa?
Paras mahdollisuutesi on kirjoittaa täydennysessee.
Siinäkö se? Kirjoitanko esseen?
Mitä uutta voin enää sanoa?
Voisit sanoa enemmän.
Ensimmäinen esseesi oli…
Se oli hyvin kirjoitettu, hyvin akateeminen.
Siinä hyödynnettiin usein sanaa "dikotomia".
Se ei kuitenkaan kertonut, kuka olet. -Sinä tiedät sen.
Soitan sinulle joka viikko.
Vain sinä tiedät yhdestä tekohampaastani.
Haluan tietää, miksi olet sellainen kuin olet.
Annan sinulle yhden neuvon esseetä varten.
Katso syvemmälle.
Mitkä ovat mahdollisuuteni, jos teen niin?
En aio kaunistella.
Emme yleensä ota oppilaita varasijoilta,
mutta se ei ole mahdotonta. Yritä siis.
Vaikka mitä tapahtuisi, tiedän, että tulevaisuutesi on valoisa.
Niin.
Toki.
Hei, Akshara.
Vau. Kanna, näytät upealta.
Kiitos.
Minun pitää kertoa jotain.
Minullakin on sinulle asiaa.
Mietin juuri upeaa saavutustasi -
tänä erityisenä iltanasi,
ja aloin miettiä sitä, kun isäsi pyysi minua muuttamaan tänne.
Aluksi en halunnut. Meillä oli todella raskasta.
Mutta kun katson sinua nyt.
Olet niin kaunis -
ja niin menestynyt.
Se tekee kaikista vaikeuksista sen arvoista.
Devin mieli oli maassa jo ennen tätä keskustelua,
mutta nyt se oli vajonnut Maan ytimen liepeille.
Pidä kiirettä.
Ystäväsi odottavat ulkona kornissa limusiinissa.
Tervetuloa. On kunnia olla kuskinne tänään.
Nimeni on Stoo, kirjoitettu tavalliseen tapaan.
Ottakaa rennosti ja nauttikaa virvokkeista,
jotka jäivät eilisillan seurueelta.
Onko tuo vodkaa? Mahtavaa.
Voitteko uskoa, että tyttömme ovat menossa tanssiaisiin?
Ja tyytyväisinä toistensa kanssa?
Se osoittaa kypsyyttä, minkä he huomaisivat,
jos he eivät vatvoisi salaa omia ongelmiaan.
Hei, Devi.
Meillä on edessämme virstanpylväs, ja kun mietin tulevaa,
ajattelin, että on todella tärkeää, että meistä tulee kämppiksiä.
Mitä?
Tosi tärkeää.
Samulitsit.
Minä haluan samaa. Siksi on hyvä, että niin tapahtuu.
Saisinko minäkin vodkaa?
Ihanko raakaa vodkaa?
Bileet pystyyn.
Kuljettaja, mennään maisemareittiä.
Selvä. Ajetaan tämä kaunotar vuorelle.
Devi, tule. Tule tänne.
Tänä lukion pyhimpänä iltana -
haluan kertoa, kuinka ylpeä olen teistä.
Voitatte tekniikkamessuja ja pääsette kouluihin.
Tässä malja tulevaisuudellenne.
Ne ovat hiton loistavat!
Jestas!
Hei, tässä Stoo. Kuljettajanne edestä.
Kuoliko joku?
Devi, oletko loukkaantunut?
En päässyt yliopistoon.
Mitä?
En päässyt mihinkään.
Oletteko te tytöt kunnossa?
Parasta olla nukkumatta aivoverenvuodon varalta.
Kiitos vinkistä.
Mitä teemme renkaan kanssa? Onko vararengasta?
Puhun nyt suoraan. Tuo oli vararengas.
Ajoin aamullakin kolarin.
Täällä ei ole kenttää.
Jonkun meistä täytyy kävellä alas huoltamolle ja hakea rengas.
Minä teen sen.
Periaatteessa tämäkin on juhlapuku.
Ihan tiedoksenne.
Jessus.
Haluatko puhua siitä?
Hakisitko vodkan?
Selvä.
Kiitos, että tulit vapaaehtoiseksi.
Näytät, että opettajien tanssiaiskomitea -
ei ole vain opettajille, jotka jäivät ilman tanssiaiskutsua.
Totta kai.
Ainoa jäljellä oleva työ on vessojen tarkistaminen.
Mitä? Älä viitsi.
Varmistat vain, ettei siellä juoda tai polteta.
En voi. Oppilaat pitävät minua siistinä toverinaan.
Et ole yksin.
Ensimmäistä kertaa elämässään -
Paxton sai todistaa hidastettua sisääntuloa.
Ja siinäpä vasta sisääntulo.
Hei. Näytät hyvältä.
Kiitos. Niin sinäkin.
Statuksemme taitaa jälleen olla matala.
Puhu omasta puolestasi. Minun statukseni ei koskaan…
Selvä.
Olen pahoillani.
En halunnut, että valhe leviää.
En halunnut kertoa äidille totuutta.
Ei se mitään. Ymmärrämme.
Pitää kai kertoa rehtorille ennen kuin joudun televisioon.
Miksi olen aina tällainen psyko?
Pidän psykopuolestasi. Se on mielenkiintoista.
Varmasti.
Olen pahoillani, ettei meistä tule kämppiksiä.
Itse asiassa olen yrittänyt kertoa,
etten halua mennä Princetoniin.
Mitä? -Haluan Howardiin.
Mahtavaa. -Oletko sitä mieltä?
Olen. Olen iloinen puolestasi.
Mitä aiot tehdä, Devi?
Minun pitää kirjoittaa essee päästäkseni pois varasijalta,
mutta valitsija sanoi, että mahdollisuuteni ovat huonot.
Ainakin teillä menee hyvin.
Minulla ei mene hyvin.
En ole saanut yhtäkään replikoivaa osaa.
Mutta se ei haittaa, koska aion opiskella ohjaamista.
Trent keksi sen.
Puhutko taas Trentille? -Ei se ole iso juttu.
Se on ilmiselvää.
Rakastat Trentiä.
Kerro hänelle.
Hei, neidit. Pääsin viimein alas. Kaaduin vain kahdesti.
Limusiini pitää hinata. Vien teidät tällä autolla.
Voisitko viedä meidät kotiin?
Haluaisin mennä jonkun muun kotiin.
Jo oli aikakin. Tilasin maapähkinäjäätelön kaksi…
Eleanoria sitten?
Hei.
Anteeksi, ettei minulla ole jäätelöä.
Tulin tänne…
Oletko kunnossa? Olet kuin kaavun nähnyt.
Tarkoitatko haamun? -En.
Selvä.
Tulin tänne,
koska elämässä on paljon epävarmuutta.
Olin tänään limusiinionnettomuudessa.
Sitten sain tietää, että Devi ei päässyt yhteenkään yliopistoon.
Mitä?
Hei.
Unohdin mainita, että minulla on seuraa. Eleanor, tässä on Ben.
Mitä tarkoitat? Devihän sai täyskäden.
Itse asiassa päinvastoin.
Onko hän kunnossa?
Hei, Ben. Ymmärtäisitkö yskän?
Eleanor on pukeutunut merenneidoksi ja kertoo jotain mehevää.
Toki. Anteeksi.
Hän on poissa. Jatka juttuasi.
Yritin sanoa, että vaikka moni asia on epävarmaa,
olen varma yhdestä asiasta.
Haluan olla kanssasi.
Toivoinkin, että sanot noin.
Tarkoitatko romanttisesti? Eikä parina kuten Amazing Racessa?
Kyllä, romanttisesti.
Shrimp, en usko, että tarvitset vaatemyttyä käydäksesi vessassa.
Et tiedä, miten paskon. -Shrimp.
Kiitos.
Mitä saimme tällä kertaa?
Hedelmätoffeesnapsia. -Se on uutta.
Juuri tämän takia halusin opettajaksi.
Niin.
Muovaamme tulevaisuutta yksi pönttö kerrallaan.
Olen utelias. Miksi päätit ryhtyä opettajaksi?
No, kun olin lukiossa,
vanhempani erosivat riitaisasti,
ja arvosanani kärsivät.
Yksi opettaja ei antanut minun epäonnistua.
Kuulostaa kornilta,
mutta haluan muuttaa jonkun elämän.
Ei se ole kornia.
Minusta se on mahtavaa.
Sinulla taisi olla sellainen hetki.
Kuulin, kuinka valmensit Ericiä.
En tehnyt paljon. Puhalsin vain pilliä ja käskin hänen olla hukkumatta.
No, voisit opettaa oikeasti, jos vain haluat.
Tuntui hyvältä auttaa häntä.
Se ei olisi hullumpi työ.
Tässä työssä on muitakin hienoja asioita.
Niinkö?
Kyllä.
Haluaisitko joskus hengailla?
Vaikka kauempana vessasta?
Toki.
Kuulostaa mukavalta.
Tarvitsemme apua.
Brody yritti polttaa… lohta,
mutta hän jäi jumiin ikkunaan.
Selvä.
Mennään.
Ben?
Jessus. Tästäkö Paxton tuli sisään?
Hiton vaarallista.
Terävä säleikkö on ainoa, mistä saa otteen.
Häneltä se kävi helposti.
Kiva. -Mitä teet täällä?
Kuulin koulutilanteestasi. -Säälittävää, eikö?
Ei se ole säälittävää.
On se.
Hylätyksi tuleminen ja varasijalle päätyminen -
on säälittävyyden määritelmä.
Pääsitkö varasijalle?
Princetoniin.
Sinulla on vielä mahdollisuus. -Ei ole.
Pitäisi kirjoittaa uusi essee. En tee sitä.
Mitä? Oletko seonnut?
En aio tuhlata aikaani.
Haen uudestaan syksyllä.
Devi, olet monta asiaa.
Hullu, valehtelija, kova hikoilemaan, holtiton kuski…
Hei, tuo sattuu. -Mutta luovuttaja et ole.
Ei sillä ole väliä,
koska en pääse sisään kuitenkaan.
Minä jos kukaan tiedän, kuinka paljon halusit Princetoniin.
Jos olisin sinä,
haluaisin, että minut laitettaisiin keinotekoiseen koomaan.
Se olisi mukavaa.
Mutta jos et anna kaikkeasi, kadut sitä vielä.
Hei, Ben?
Niin.
Anteeksi, että sanoin sinua ilkeäksi.
Olet oikeastaan…
tosi kiva, kun tulit piristämään minua.
Toimiko se?
Ei oikeastaan.
Mutta kirjoitan esseen.
Minua ei oikeastaan haitannut, että kutsuit minua ilkeäksi.
Se, mikä minua vaivaa, on se,
kun muistutit, että sanoin, ettei meidän pitäisi seurustella.
Ehkä olin väärässä, David.
Mitä oikein ajattelit?
Tämä ei ole sitä miltä näyttää. Mitään ei tapahtunut. Olemme pukeissa.
Mitä?
Ai, Ben. Luulin häntä nukeksi.
Mutta nyt kun näen sinut: ulos täältä.
Neiti Warner soitti minulle.
Et päässyt minnekään ja kaiken kukkuraksi valehtelit.
Tiedän. En vain…
Annoin sinun hoitaa hakuprosessin,
koska jostain syystä pidin sinua järkevänä.
Miksi hait vain huippukouluihin? Kuinka saatoit olla niin tyhmä?
En tarkoittanut sitä. Tarkoitin…
Tarkoitit sinä.
Ja olet oikeassa.
Olen pahoillani, että muutit Intiasta turhaan.
Saanko olla yksin?
Hyvä on.
Valmistut siis pian. Jännittävää.
Onko? -Minun mielestäni on.
En joudu kuuntelemaan juttuja orkesterin sosiaalipolitiikasta.
Tykkäsit kuulla pöllöistä puhallinsoittajista.
No, tavallaan.
Mikä on? Miksi olet alakuloinen?
En tiedä.
Ehkä siksi, koska olen epäonnistuja.
Mistä oikein puhut? Et ole epäonnistuja.
Miten?
Mikä on asteikkosi? Luuserista roskapönttöön?
Kun tapasin sinut, olit sulkeutunut, vihainen otus.
Et halunnut tuntea tunteitasi, tuskaasi, traumaasi.
Halusit vain rikkoa tavaroita.
Jouduin piilottamaan saviveistokseni ennen kuin tulit.
Anteeksi. -Mutta katso itseäsi nyt.
Miten pitkälle olet päässyt.
Kohtasit traumasi ja selvisit.
Olen pahoillani, että hieman liikutun,
mutta oli aikoja, kun olin todella huolissani sinusta.
Katso nyt.
Olen ylpeä sinusta.
Sinä selvisit, kulta.
Olet selviytyjä.
Tarkoitatko sitä?
Tämä yliopistohässäkkä on vain pieni mutka matkassa -
verrattuna siihen, mistä olet selvinnyt.
Sinä pystyt mihin vain.
Kiitos, tohtori Ryan.
Ja kiitos, että autoit.
Olen pahoillani maljakostasi.
Ei se mitään. Se oli ruma muutenkin.
Arizonan yliopiston kanslia. Kuinka voin auttaa?
Hei. Nimeni on Paxton Hall-Yoshida.
Aloitin tänä vuonna, mutta päätin keskeyttää opintoni.
Haluaisin kuitenkin palata ja siirtyä kasvatustieteiden kandi…
En tarvitse elämäkertaanne.
Anteeksi.
Yhdistän teidät opintotoimistoon.
Selvä.
Ja tervetuloa takaisin.
Kiitos.
Juteltuaan tohtori Ryanin kanssa -
Devi tiesi tismalleen, mitä esseessä piti lukea.
Kauan sitten joku käski minun kirjoittaa esseeni isästäni.
Mutta en halunnut,
koska se tuntui väärältä.
En kuitenkaan usko, että minua voi tuntea -
tuntematta häntä.
Kerron teille ensin, että isäni kuoli,
kun olin lukion ensimmäisellä.
Hän kuoli silmieni edessä konserttini aikana.
Olin 15-vuotias ja näin, kuinka minulle kaikista rakkain ihminen -
katosi silmieni edessä.
En halua keskittyä hänen kuolemaansa,
koska hänen tapansa elää teki minusta minut.
Hänen loppumaton ilonsa ja uskonsa maailmaan.
Princeton oli unelma, jonka keksimme yhdessä.
Pidin Princetonista kiinni niin tiukasti, koska halusin pitää hänestä kiinni.
Jos ette hyväksy minua, selviän siitä, koska häntä en voi menettää.
Hän on aina kanssani.
Mutta jos löydätte minulle paikan,
lupaan, että en pidä sitä itsestäänselvyytenä,
koska en eläisi unelmaani pelkästään itseäni varten.
Tekstitys: Eveliina Niemi